Troubleshooter

Baggrund
Karsten har altid været god til at løse problemer. Det synes han i hvert fald selv. Det eneste problem er bare at når han løser problemer, så ender det altid med at en eller anden er død. Det problem er han heldigvis også blevet ret god til at løse.

Hans evner til at løse problemer viste sig at være en kæmpestor fordel den dag den sydfynske mafia bankede på hans dør og forlangte de penge som han skyldte dem på grund af et livligt pokerspil.

Karsten løste problemet.

Og for en gangs skyld var der en som genkendte Karstens talent, så hvor nyttig han kunne være, specielt for en organisation som den sydfynske mafia. Han blev hyret på stedet og har arbejdet for dem lige siden.

Nu skulle man måske tro at Karsten var en slem fyn, når han sådan går rundt og klipper fingre af folk der skylder penge, men sådan er det slet ikke. Karsten er en helt almindelig fyr og han kan faktisk ikke lide al den vold og alt det blod. Men han er god til det. Og til at skyde ting. Hvis han selv kunne vælge ville han bruge sit talent på at skyde de slemme folk for de gode folk, men de gode folk har så sjældent brug for en som kan skyde folk. Så Karsten klarer sig som han nu bedst kan, og gør så meget godt i mellemtiden som han kan.

 Evner Troubleshooter har fantastiske evner indenfor håndtering af skydevåben og sprængstof. Udover dette har han en mystisk evne til altid at have hele sit arsenal af våben på sig, uden at det kan ses eller findes af andre. Han hiver bare pistoler frem af den blå luft.